Андрес Елой Бланко
Слънце

Превод от испански: Александър Муратов, Атанас Далчев, 1968

chitanka.info

Човекът от затворнишкия лагер

ни разпределя слънце всеки ден;

през тесните пролуки на стрехата

парчета слънце влизат;

в най-хубавия ден,

когато има много слънце във небето,

ние, политическите във затвора,

имаме пак само толкоз слънце,

колкото ни дава тъмничарят.

Пет прозорчета, под всяко

се намества по един затворник;

и остават други сто, които правят

опашка заедно със тях.

Пред слънчевата лавка

— гише на гара —

очакват без пътуване стотина пасажери

билет да купят

за железницата на небето.

Слънчевите дни

са дни на празник

и ние си поделяме квадратчетата бели

като кутия със бисквити.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.